Kes ei mäleta, siis Irkutskis veetis oma viimased elupäevad Vene valgekaardi viimane juht, polaaruurijast admiral Aleksandr Koltšak. Kodusõja lõpul, 1920. aasta märtsis Irkutskis Angara jõejääl maha lastud admiralile püstitati 2000. aastal linna uhke ausammas. Irkutsklased räägivad Koltšakist  varjamatu uhkusega ning kodusõja tähtpäevadel koguneb ausamba juurde suur rahvamass, keda uhkus Venemaa suurte poegade üle harduma paneb ja silmadki veekalkvele kisub.